Løkfirtann

Løkfirtann (Teucrium scordium) er en flerårig urt i leppeblomstfamilien.

Den blir 25–35 cm høy, er håret og lukter sterkt av hvitløk når den knuses. Bladene er grovtannede og ovale til avlange. Ved basis har de en kort bladstilk, mens bladene lenger opp er sittende. De purpurfargete blomstene sitter i kranser i bladhjørnene og er 7–10 mm lange. Planten vokser på fuktige, kalkrike steder. Arten er utbredt i Europa nordover til Irland, England, Danmark, Sverige (Skåne, Öland, Gotland) og Estland. Den finnes også i Marokko og østover i Asia til de kinesiske provinsene Gansu og Xinjiang. 

Løkfirtann ble tidligere brukt som medisin mot betennelser og leggsår. 

Denne arten er ganske sjelden, og den er i tilbakegang på grunn av grøfting, oppdyrking og eutrofiering. Løkfirtann er oppført på de nasjonale rødlistene i blant annet Storbritannia, Nederland, Tyskland og Tsjekkia.

 Litteratur 







 Eksterne lenker 


Kategori:Leppeblomstfamilien
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Medisinplanter